Diari Oficial de la Generalitat Valenciana


Sumari del DOGV 6245, del 14-04-2010 (2010/4010)

RESOLUCIÓ de 13 de febrer de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Colorker, SA, per a una indústria de fabricació de paviment i revestiment ceràmic al terme municipal de Xilxes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6245

Data del DOGV
:   14-04-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/4010


Data del document
:   13-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 13 de febrer de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Colorker, SA, per a una indústria de fabricació de paviment i revestiment ceràmic al terme municipal de Xilxes. [2010/4010]  
Vist l'expedient de referència instruït a instàncies de Miguel González Gálvez, en representació de l'empresa Colorker, SA, amb CIF J81978697 i domicili social a la carretera de l'Alcora, km 21,3, de l'Alcora (Castelló), s'emet aquesta resolució de conformitat amb els següents,  
Antecedents de fet  
Primer. Amb data 3 de maig de 2007 el director general per al Canvi Climàtic va dictar una resolució per la qual es concedia l'autorització ambiental integrada a Colorker, SA, amb el número 073-07/AAI/CV, per a la indústria de fabricació de paviment i revestiment ceràmic situada a la partida dels Plans, s/n, del municipi de Xilxes (Castelló).  
Segon. Amb data 22 de novembre de 2007 es va rebre en el Registre General dels Serveis Territorials de Castelló una sol·licitud de Miguel González Gálvez, en representació de l'empresa Colorker, SA, de modificació no substancial de les instal·lacions que consisteix en:  
- Alta del focus d'emissió a l'atmosfera (focus 30), corresponent a un assecador de gas ja previst en l'autorització ambiental integrada, i canvi d'ubicació de l'esmentada maquinària.  
- Redistribució en la planta de les línies de tallament, perfilament de vores, màquina d'incisions laterals, línia d'emmallament i assecador horitzontal (focus 15), amb el consegüent canvi d'ubicació en el focus.  
- Canvi d'ubicació de l'exterior a l'interior dels filtres de les tremuges de recepció de les argiles (focus 16 i 17) i del filtre d'aspiració de neteja de les sitges i premses (focus 18).  
- Substitució del filtre de via humida corresponent a l'aspiració d'esmaltadores 1 a 4 per un filtre de mànegues, i es dóna d'alta el focus 31 i de baixa el focus 8.  
- Canvi d'ubicació del focus 27 corresponent al filtre d'esmaltadores 5 a 8 i aspiració de mòlta.  
- Alta de la línia de fleixatge, cobriment i etiquetatge de palets, maquinària ja prevista en l'autorització ambiental integrada que no constitueix un focus canalitzat.  
- Alta de robot per a desencaixament automàtic.  
- Variació en la distribució d'equips que només afecta la redistribució en planta.  
Tercer. Amb data 28 de juliol de 2008 es va notificar a l'Ajuntament de Xilxes la qualificació de la modificació com a no substancial per part d'aquesta Conselleria, i es va sol·licitar l'informe, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental.  
Quart. Amb data 29 de juliol de 2008 es va comunicar al Servei de Protecció de l'Ambient Atmosfèric l'inici del tràmit de modificació d'ofici de l'autorització ambiental integrada, i es va sol·licitar un informe per si era necessari establir algun nou condicionant al funcionament de la instal·lació.  
Cinqué. En data 5 d'agost de 2008 es va notificar a l'empresa l'inici del tràmit de modificació d'ofici de la seua autorització ambiental integrada.  
Sisé. Amb data 30 de juliol de 2008 el Servei de Protecció de l'Ambient Atmosfèric va emetre un informe en matèria d'acústica, mitjançant el qual es comunica que l'estudi acústic ha d'incloure una estimació del soroll que generarà l'activitat després de l'ampliació proposada.  
Seté. Amb data 3 d'octubre de 2008 es va requerir a l'interessat que aportara la documentació relativa al nou estudi acústic, el qual la va presentar amb data 8 de gener de 2009.  
Huité. Amb data 16 de desembre de 2008 el Servei de Protecció de l'Ambient Atmosfèric va emetre un informe en matèria d'emissions atmosfèriques pel qual es considera la modificació proposada per Colorker, SA com a no substancial en matèria de contaminació atmosfèrica.  
Nové. Amb data 9 de febrer de 2009 el Servei de Protecció de l'Ambient Atmosfèric va emetre un nou informe segons el qual després de l'ampliació haurà de fer-se una nova auditoria acústica.  
Deu. Amb data 12 de febrer de 2009 se cita l'interessat al tràmit d'audiència.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, d'acord amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Modificar la Resolució de 3 de maig de 2007 per la qual s'atorgava l'autorització ambiental integrada a l'empresa Colorker, SA, amb el número 073-07/AAI/CV, per a la indústria de fabricació de paviment i revestiment ceràmic, situada a la partida dels Plans, s/n, del municipi de Xilxes (Castelló) en els aspectes següents:  
1. Valors límit d'emissió   
1.1. Atmosfera  
1.1.1. Emissions canalitzades  
En la taula de focus d'emissió a l'atmosfera s'elimina el focus núm. 8, perquè es dóna de baixa:  
Núm. de focus Descripció  
 8 Aspiració esmaltadores 1, 2, 3 i 4  
En la taula de focus d'emissió a l'atmosfera s'afigen dos nous focus:  
Núm. de focus Descripció  
 30 Assecador de gas  
 31 Aspiració esmaltadores 1, 2, 3 i 4  
1.1.2. Emissions sonores  
Després de l'execució de les modificacions previstes, cal fer una nova auditoria acústica, a fi de comprovar que es compleixen els límits que estableix la Llei 7/2002, de 3 de desembre, de la Generalitat, de protecció contra la contaminació acústica.  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 13 de febrer de 2009.- El director general per al Canvi Climàtic: Jorge Lamparero Lázaro.